Na temelju članka 6. Zakona o zakupu i kupoprodaji poslovnoga prostora (Narodne novine 125/11. 64/15. i 112/18), na temelju članka 8. Odluke o uvjetima i postupku natječaja za davanje u zakup poslovnog prostora u vlasništvu Općine Sveti Ivan Žabno („Službeni glasnik Koprivničko- križevačke županije“ broj 6/17) i na temelju Odluke o raspisivanju javnog natječaja za davanje u zakup poslovnog prostora u Ladincu u vlasništvu Općine Sveti Ivan Žabno od 3. svibnja 2019. KLASA:372-03/19-01/01 URBROJ:2137/19-01/1-19-1, Povjerenstvo za provođenje natječaja za zakup i prodaju nekretnina u općinskom vlasništvu Općine Sveti Ivan Žabno raspisuje dana 3. svibnja 2019. godine

#

#  JAVNI NATJEČAJ

 za davanje u zakup poslovnog prostora u Ladincu u vlasništvu Općine Sveti Ivan Žabno

 I.

 Općina Sveti Ivan Žabno daje u zakup poslovni prostor u Ladincu, Ladinec 28

 (Društveni dom) i to:

- poslovni prostor koji se sastoji od jedne prostorije 16 m2

U prostoru se nalazi struja.

 II.

Poslovni prostor daje se u zakup na 5 godina, a prava i obveze regulirat će se ugovorom o zakupu koji će se sklopiti kao ovršna isprava sukladno odredbi članka 4. stavka 3. Zakona o zakupu i kupoprodaji poslovnoga prostora.

 III.

Poslovni prostor iz točke I. daje se u zakup za tihe obrte ili za urede, uz obvezu zakupca da ishodi sve potrebne dozvole.

 IV.

Početni iznos zakupnine iznosi 15 kn po m2 mjesečno, što iznosi 240,00 kuna mjesečno.

 V.

Jamčevina se plaća u iznosu 10% početne cijene na natječaju. Uplaćena jamčevina uračunava se u iznos zakupnine i obračunava se kod zaključenja ugovora o zakupu poslovnog prostora, a ostalima se vraća u roku 15 dana od dana donošenja odluke o najpovoljnijoj ponudi.

 Jamčevina se može uplatiti uplatnicom ili virmanom, na žiro račun broj: HR 6424020061843900006

 Općina Sveti Ivan Žabno- Općinsko vijeće, s pozivom na broj HR 68 7811- OIB s naznakom „

 JAMČEVINA ZA NATJEČAJ ZA POSLOVNI PROSTOR U LADINCU.

 Ako najpovoljniji ponuditelj odustane od prihvaćene ponude gubi pravo na povrat položenog iznosa

 jamčevine.

 VI.

Poslovni prostor je moguće vidjeti svaki dan uz prethodnu najavu telefonom u Jedinstveni upravni odjel Općine Sveti Ivan Žabno na broj 048/851-041 od 7 do 15 sati za vrijeme trajanja natječaja.

 VII.

Adaptacija i uređenje poslovnog prostora može se izvesti o trošku zakupnika, za što je potrebna suglasnost vlasnika.

 VIII.

 Javni natječaj za zakup poslovnog prostora provodi se prikupljanjem pisanih ponuda.

 Ponude za javni natječaj dostavljaju se u pisanom obliku, poštom preporučeno ili osobno u Jedinstveni upravni odjel Općine Sveti Ivan Žabno u zatvorenoj omotnici s naznakom „Natječaj za zakup poslovnog prostora u Ladincu – NE OTVARATI“ na adresu: Općina Sveti Ivan Žabno, Trg Karla Lukaša 11, 48214 Sveti Ivan Žabno, Povjerenstvu za provođenje natječaja za zakup i prodaju nekretnina u općinskom vlasništvu Općine Sveti Ivan Žabno. Treba biti navedena i adresa ponuditelja na poleđini koverte.

 Ponuditelji u svojim ponudama moraju navesti:

* ime i prezime, adresu, OIB i uvjerenje o upisu u obrtni registar (za fizičke osobe)
* naziv tvrtke s adresom sjedišta, OIB i presliku rješenje o upisu u sudski registar iz kojeg mora biti vidljivo da je tvrtka registrirana za djelatnost koja se može obavljati u poslovnom prostoru za koji se natječe ( za pravne osobe),
* poslovni prostor za koji se natječu i ponuđeni iznos zakupnine.

 Uz ponudu ponuditelji moraju priložiti dokaz o uplaćenoj jamčevini i dokaze o ispunjavanju natječajem traženih uvjeta, potvrdu Porezne uprave da nemaju nepodmirenih obveza prema državnom proračunu, ne stariju od 30 dana od dana objave natječaja i potvrdu da nemaju dugovanja prema Općini.

 Pod dokazom o uplaćenoj jamčevini podrazumijeva se dokaz da su sredstva jamčevine uplaćena u proračun Općine Sveti Ivan Žabno.

 IX.

Rok za podnošenje ponude je 8 dana od dana objave na web stranici Općine, odnosno od 6. svibnja do 13. svibnja 2019. godine, a zakašnjele i nepotpune ponude neće se uzeti u razmatranje.

 X.

U natječaju ne mogu sudjelovati osobe koje su dužnici po osnovi javnih davanja o kojima službenu evidenciju vodi Općina Sveti Ivan Žabno (Potvrda Općine) i Porezna uprava ( Potvrda Ministarstva financija) i njihove ponude neće se uzeti u obzir.

 XI.

Prvenstveno pravo na sklapanje ugovora o zakupu poslovnog prostora imaju osobe iz Zakona o pravima hrvatskih branitelja iz Domovinskog rata i članova njihovih obitelji ukoliko ispunjavaju uvjete iz natječaja i prihvate najviši ponuđeni iznos zakupnine.

 XII.

Općinski načelnik Općine Sveti Ivan Žabno odlučivat će isključivo o fiksnim ponudama.

 XIII.

Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos zakupnine.

 XIV.

 Ponude će se otvoriti 17. svibnja 2019. u 9,00 sati u prostoriji Općine Sveti Ivan Žabno.

 XV.

Općinski načelnik može prihvatiti ponudu prema navedenim kriterijima, ali si uzima za pravo da ne prihvati niti jednu ponudu i poništi natječaj.

 XVI.

Sve ostale informacije u svezi natječaja mogu se dobiti u Jedinstvenom upravnom odjelu Općine Sveti Ivan Žabno ili na broj 851-041.

OPĆINSKI NAČELNIK OPĆINE

SVETI IVAN ŽABNO

KLASA:372-03/19-01/01

URBROJ:2137/19-01/1-19-1

Sveti Ivan Žabno, 3. svibnja 2019.

 PREDSJEDNIK POVJERENSTVA:

 Manuel Marković